Deadpool (film)

Deadpool er en amerikansk superheltfilm fra 2016 basert på karakteren med samme navn fra Marvel Comics. Det er den åttende filmen i filmserien om X-Men, og er regissert av Tim Miller. Manuset er skrevet av Rhett Reese og Paul Wernick. Filmen medvirker Ryan Reynolds, Morena Baccarin, Ed Skrein, T. J. Miller, Gina Carano, Leslie Uggams, Brianna Hildebrand og Stefan Kapicic. Wade Wilson ble offer for et eksperiment som gjorde at han fikk akselererte helbredende evner, og adapterer alter egoet Deadpool for å ta opp jakten på mannen som nesten ødela livet hans, alt med en mørk og vridd sans for humor.

New Line Cinema startet utviklingen av filmen i 2004, men filmstudioet mistet interessen og 20th Century Fox overtok i 2005. Etter Reynolds opptreden som Deadpool i X-Men Origins: Wolverine fikk Rhett Reese og Paul Wernick oppgaven med å skrive manuskriptet, med Lauren Shuler Donner som produsent.

Den ble etterfulgt av Deadpool 2 (2018) og er ellers den åttende i filmserien om X-Men.

 Handling 
miniatyr|Skuespillerensemblet fra Deadpool.
Wade Wilson arbeider som frilanser-leiesoldat, når han møter en prostituert som heter Vanessa. De blir romantisk involvert, og ett år senere godtar hun ekteskapsforslaget hans. Wilson blir imidlertid diagnostisert med terminal kreft, og han forlater Vanessa uten forvarsel slik at hun slipper å måtte se ham dø av sykdommen sin. En mystisk rekrutterer henvender seg til Wilson, og tilbyr ham en eksperimentell behandling for kreften hans. Han blir ført til et laboratorium drevet av Ajax og Angel Dust, som injiserer ham med et serum designet for å vekke latente mutante gener i kroppen hans. De utsetter ham også for flere dager med tortur for å utløse enhver mutasjon kroppen hans besitter.

Til slutt trigger de endelig en regenerativ helbredende faktor som motvirker Wilsons kreft, men dette etterlater ham også alvorlig vansiret med brannsår-lignende arr over hele kroppen. Han kommer seg ut av kammeret deres og angriper Ajax, men han gir etter når han får beskjed om at hans vansiring kan kureres. Men i alt kaoset slår Ajax ham bevisstløs, og etterlater Wilson for død i det nå brennende laboratoriet. Wilson overlever på grunn av sine nye helbredende evner, og han oppsøker Vanessa. Han avslører ikke for henne at han fremdeles er i live, av frykt for at hun nå kommer til å avvise ham på grunn av hans nye utseende. Etter å ha konsultert med sin beste venn Weasel, bestemmer Wilson seg for å jakte på Ajax for kuren mot skadene hans. Han tar i bruk navnet Deadpool, og hun flytter inn i hjemmet til en eldre blind kvinne ved navn Al.

I løpet av det neste året stiller han spørsmål til, før han myrder, flere av Ajax sine medarbeidere. Han oppdager endelig hvor Ajax egentlig befinner seg. Han dreper alle Ajax og sine håndlangere, underkuer Ajax selv og krever en kur. Men Colossus og hans medhjelper Negasonic Teenage Warhead avbryter konflikten deres. Colossus forsøker å overbevise Deadpool om å bli medlem av X-Men og bruke sine evner til å hjelpe verden, men Deadpool avviser forslaget hans. Ajax stikker av, og slår seg sammen med Angel Dust. De to reiser snart til Weasels pub, hvor Ajax får vite om Vanessa. Ajax kidnapper Vanessa, og Deadpool overbeviser Colossus og Negasonic om å hjelpe ham med å få henne tilbake.

 Rolleliste 
 Ryan Reynolds som Wade Wilson/Deadpool
En leiesoldat som blir utsatt for mutasjon, i et forsøk på å få kurert kreft. Forsøket medfører ekstreme helbredende evner, men store overfladiske arr på kroppen.
 Morena Baccarin som Vanessa Carlysle/Copycat
 Ed Skrein som Francis Freeman/Ajax
 T. J. Miller som Weasel
 Gina Carano som Angel Dust
 Stefan Kapicic som Piotr Rasputin/Colossus
 Brianna Hildebrand som Ellie Phimister/Negasonic Teenage Warhead

 Mottakelse 

 Kino 
Deadpool har spilt inn i overkant av 6,25 milliarder kroner noe som gjør den til den sjette mest innbringende filmen fra Marvel Comics. Filmen er per 11. mai 2016 den mest sette filmen på norsk kino i 2016 med 311 788 besøkende.

 Anmeldelser 
Rotten Tomatoes gir filmen en vurdering på 83% basert på 258 anmeldelser, med en oppsummeringen - «Rask, morsom og hensynsløs. Deadpool bryter ned den typiske formelen for superheltfilmer med et veldig underholdende, og lite familievennlig resultat.»

Birger Vestmo i Filmpolitiet på NRK P3 mente at filmen er «rasende morsom underholdning for alle over 15 år» og kalte den for et friskt pust med bitende sjangersatire.
 Referanser 

 Eksterne lenker 



Kategori:Filmer fra 2016
Kategori:Actionfilmer fra USA
Kategori:Eventyrfilmer fra USA
Kategori:Superheltfilmer fra USA
Kategori:Filmer basert på Marvel Comics
Kategori:Engelskspråklige filmer